
Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” uz Izglītības un zinātnes ministrijas budžetu
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
11.04.2023.
Atzinuma sniegšanas termiņš
11.04.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
1. Atbalstīt apropriācijas pārdali, kas nepārsniedz 1 800 000  euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 42.06.00 “Valsts izglītības satura centra darbības nodrošināšana”, lai, pamatojoties uz Ukrainas civiliedzīvotāju atbalsta likumu, līdz 2023. gada 31. decembrim organizētu dienas nometnes (3 dienas) 5000 personām (ietver izglītojošus pasākumus) un socializēšanās diennakts nometnes (5 dienas) 3000 personām (ietver kultūrorientāciju, izglītojošos pasākumus, sporta un tehnikas (piemēram, robotikas) nodarbības).
	Iebildums
Vēršam uzmanību, ka Ministru kabineta 2022.gada 21.decembra rīkojumā Nr.966 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2023. gadam" (turpmāk - pasākumu plāns) par 9.7.pasākumu "Dienas nometnes (3 dienas) 5000 personām (ietver izglītojošus pasākumus) un socializēšanās diennakts nometnes (5 dienas) 3000 personām (ietver kultūrorientāciju, izglītojošos pasākumus, sporta un tehnikas (piemēram, robotikas) nodarbības)" kā atbildīgā institūcija norādīta Sabiedrības integrācijas fonds, bet kā līdzatbildīgā institūcija Kultūras ministrija.
Ņemot vērā minēto, Ministru kabineta rīkojuma projektā nav pamatojuma norādīt, ka finansējums no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" tiks pārdalīts uz Izglītības un zinātnes ministrijas budžeta apakšprogrammu 42.06.00 “Valsts izglītības satura centra darbības nodrošināšana”. Attiecīgi minētais finansējums ir pārdalāms uz Sabiedrības integrācijas fondu un ir precizējams Ministru kabineta rīkojuma 1., 2.punkts, kā arī anotācijā sniegtā informācija, nepieciešamības gadījumā norādot, ka Sabiedrības integrācijas fonds veiks transferta pārskaitījumu Izglītības un zinātnes ministrijai un pamatojot nepieciešamību mainīt pasākumu plāna 9.7.pasākuma īstenotāju.

Piedāvātā redakcija

	Laura Zemīta (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Anotācijas 1.3.apakšsadaļā minēts, ka atbalsta apmērs par dalību nometnē par vienu bērnu dienā plānots 25 euro apmērā (dienas nometne) vai 50 euro apmērā (diennakts nometne).
Ņemot vērā, ka dienas nometnes notiks 3 dienas un diennakts nometnes 5 dienas, secināms, ka dienas nometņu izmaksas vienai personai ir 75 euro, bet diennakts nometnes izmaksas vienai personai ir 250 euro. Līdz ar to kopējās izmaksas dienas un diennakts nometnēm ir 1 125 000 euro.
Savukārt anotācijas 3.sadaļā norādīts, ka vidējās izmaksas uz viena bērna dalības pasākumu (dienas vai diennakts nometni) ir 211,50 euro un kopējās izmaksas nometņu norisei ir 1 692 000 euro.
Ņemot vērā minēto, lūdzam precizēt un savstarpēji salāgot sniegto informāciju.

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Vēršam uzmanību, ka pasākumu plāna aprēķinos par 9.7.pasākumu nav norādīts, ka atbalstam nometņu programmas administrēšanai Valsts izglītības satura centram paredzēts 1% jeb 18 000 euro un pašvaldībām 5% (līdz 90 000 euro), līdz ar to nav skaidrs pamatojums, kāpēc anotācijā aprēķinos iekļautas administrēšanas izmaksas un kāpēc tās ir plānotas šādā apmērā.

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Ņemot vērā, ka nepieciešamais finansējums rīkojuma projektā paredzētajam ir nodrošināms no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai", lūdzam svītrot 2023.gada ailes "izmaiņas kārtējā gadā, salīdzinot ar valsts budžetu kārtējam gadam" 5.punktā iekļauto informāciju, pārceļot to uz 4.punktu.
Vienlaikus attiecīgi lūdzam papildināt sadaļu "Cita informācija" ar informāciju, ka, lai nodrošinātu iespēju nepilngadīgiem Ukrainas civiliedzīvotājiem (no 7 līdz 18 gadiem ieskaitot) piedalīties dienas un diennakts nometnēs, tiks pārdalīts finansējums no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai".

